stanford-oval/wikipedia huggingface dataset:
אהבה וידידות
צוות השחקנים

קייט בקינסייל – ליידי סוזן ורנון
קלואי סביני – אליסיה ג'ונסון
זאווייר סמואל – רג'ינלד דה קורסי
סטיבן פריי – מר ג'ונסון
אמה גרינוול – קתרין ורנון
מורוויד' קלארק – פרדריקה ורנון
ג'יימס פליט – סר רג'ינלד דה קורסי
ג'מה רדגרייב – ליידי דה קורסי
טום בנט – סר ג'יימס מרטין
ג'סטין אדוארדס – צ'ארלס ורנון
ג'ן מארי – ליידי לוסי מנוורינג
לוקלאן או'מיראין – לורד מנוורינג
סופי ראדרמצ'ר – מריה מנוורינג
קלי קמפבל – גברת קרוס
קונור מקנל – הכומר הצעיר
הפקה

הסרט מומן על ידי רשת הטלוויזיה Arte, "מועצת הקולנוע האירי" ו"קרן הקולנוע ההולנדי". שלב הצילומים תוכנן לקיץ 2014, אבל נדחה לפברואר 2015 בדבלין. אתרי צילומים נוספים היו בעיר החוף דונבייט, וב"ראסבורו האוס" ששימש לצילומי חוץ של שני בתים שונים בסרט. במשך שלושה שבועות צולמו סצנות אחדות ב"ניוברידג' אסטייט".
פרסים ומועמדויות

| פרס | תאריך הטקס | קטגוריה | זוכים ומועמדים | תוצאה | הערות |
| --- | --- | --- | --- | --- | --- |
| Alliance of Women Film Journalists | 21 בדצמבר 2016 | התסריט המעובד הטוב ביותר | ויט סטילמן | מועמדות |  |
| איגוד מבקרי הקולנוע של אוסטין | 28 בדצמבר 2016 | התסריט המעובד הטוב ביותר | ויט סטילמן | מועמדות |  |
| איגוד מבקרי הקולנוע של שיקגו | 15 בדצמבר 2016 | התסריט המעובד הטוב ביותר | ויט סטילמן | מועמדות |  |
| פרס בחירת המבקרים | 11 בדצמבר 2016 | השחקנית הטובה ביותר בקומדיה | קייט בקינסייל | מועמדות |  |
| פרס בחירת המבקרים | 11 בדצמבר 2016 | עיצוב התלבושות הטוב ביותר | Eimer Ní Mhaoldomhnaigh | מועמדות |  |
| חוג מבקרי הקולנוע של דבלין | 17 בדצמבר 2016 | השחקנית הטובה ביותר | קייט בקינסייל | מקום רביעי |  |
| חוג מבקרי הקולנוע של דבלין | 17 בדצמבר 2016 | התסריט הטוב ביותר | ויט סטילמן | מקום רביעי |  |
| פרס הקולנוע הבריטי של איבנינג סטנדרד | 8 בדצמבר 2016 | השחקנית הטובה ביותר | קייט בקינסייל | זכייה |  |
| פרס הקולנוע הבריטי של איבנינג סטנדרד | 8 בדצמבר 2016 | שחקן המשנה הטוב ביותר | טום בנט | מועמדות |  |
| חוג מבקרי הקולנוע של פלורידה | 23 בדצמבר | התסריט הטוב ביותר | ויט סטילמן | זכייה |  |
| חוג מבקרי הקולנוע של פלורידה | 23 בדצמבר | עיצוב אמנותי הטוב ביותר | "אהבה וידידות" | מועמדות |  |
| פרסי Rotten Tomatoes | 12 בינואר 2017 | Best Wide Release 2016 | "אהבה וידידות" | מקום שישי |  |
| פרסי Rotten Tomatoes | 12 בינואר 2017 | סרט הקומדיה הטוב ביותר 2016 | "אהבה וידידות" | זכייה |  |
| פרסי גות'אם | 28 בנובמבר 2016 | השחקנית הטובה ביותר | קייט בקינסייל | מועמדות |  |
| פרסי גות'אם | 28 בנובמבר 2016 | התסריט הטוב ביותר | ויט סטילמן | מועמדות |  |
| פרס סטלייט | 19 בפברואר 2017 | עיצוב התלבושות הטוב ביותר | Eimer Ní Mhaoldomhnaigh | מועמדות |  |
| פסטיבל הקולנוע הבינלאומי של סיאטל | 12 ביוני 2016 | השחקנית הטובה ביותר | קייט בקינסייל | מועמדות |  |
הערות שוליים

↑  Phillips, Michael (12 במאי 2016). "Director Whit Stillman on adapting Jane Austen for the big screen". Chicago Tribune. נבדק ב-26 במאי 2016. {{cite web}}:  (עזרה)
1 2  "Love & Friendship (2016)". The Numbers. נבדק ב-22 בדצמבר 2016. {{cite web}}:  (עזרה)
↑  "Love & Friendship (2016)". Box Office Mojo. נבדק ב-22 בדצמבר 2016. {{cite web}}:  (עזרה)
↑  Brosnan, Seán (3 בפברואר 2015). "Whit Stillman's 'Love and Friendship' to be sold at Berlin Film Festival". The Irish Film & Television Network. נבדק ב-14 בפברואר 2015. {{cite web}}:  (עזרה)
↑  "Hollywood star Kate Beckinsale and Chloe Sevingy hit the northside in chilly shoot". Evening Herald. 12 בפברואר 2015. נבדק ב-13 בפברואר 2015. {{cite news}}:  (עזרה)
↑  Larkin, Laura (13 בפברואר 2015). "One day I hope to meet 'Mattress Mick' - Stephen Fry's pillow talk with Irish bed salesman". Irish Independent. נבדק ב-14 בפברואר 2015. {{cite news}}:  (עזרה)
↑  McGrath, Meadhbh (27 במאי 2016). "'I loved the locations, they were perfect for us' - director Whit Stillman talks filming Love & Friendship in Ireland". Irish Independent. נבדק ב-15 ביולי 2016. {{cite news}}:  (עזרה)
↑  Manning, John (14 בפברואר 2015). "Major film shooting at Newbridge House". Irish Independent. נבדק ב-14 בפברואר 2015. {{cite news}}:  (עזרה)
↑  Merin, Jennifer (16 בדצמבר 2016). "2016 AWFJ EDA Award Nominees". Alliance of Women Film Journalists. נבדק ב-17 בדצמבר 2016. {{cite news}}:  (עזרה)
↑  Anderson, Erik (15 בדצמבר 2016). "Austin Film Critics Association (AFCA) Nominations: The Handmaiden Lands Top Mentions, Trevante Rhodes Double Nominated". AwardsWatch.com. נבדק ב-15 בדצמבר 2016. {{cite web}}:  (עזרה)
↑  "The 2016 Chicago Film Critics Association Award Nominees". Chicago Film Critics Association. 11 בדצמבר 2016. נבדק ב-12 בדצמבר 2016. {{cite web}}:  (עזרה)
↑  "La La Land Leads with 12 Nominations for the 22nd Annual Critics' Choice Awards". Critics' Choice. 1 בדצמבר 2016. נבדק ב-1 בדצמבר 2016. {{cite web}}:  (עזרה)
↑  Clarke, Donald (17 בדצמבר 2016). "Dublin Film Critics Circle names I, Daniel Blake best of 2016". The Irish Times. נבדק ב-21 בדצמבר 2016. {{cite news}}:  (עזרה)
↑  Moore, William (17 בנובמבר 2016). "Evening Standard British Film Awards – The Longlist". London Evening Standard. נבדק ב-29 בנובמבר 2016. {{cite web}}:  (עזרה)
↑  "'Moonlight' leads 2016 Florida Film Critics Awards nominations". Florida Film Critics Circle. 21 בדצמבר 2016. נבדק ב-21 בדצמבר 2016. {{cite web}}:  (עזרה)
↑  Cox, Gordon (20 באוקטובר 2016). "Gotham Awards Nominations 2016: 'Manchester By The Sea' Leads with Four". Variety. נבדק ב-20 באוקטובר 2016. {{cite web}}:  (עזרה)
↑  Kilday, Gregg (29 בנובמבר 2016). "Satellite Awards Nominees Revealed". The Hollywood Reporter. נבדק ב-29 בנובמבר 2016. {{cite web}}:  (עזרה)
↑  Huey, Sara (6 ביוני 2016). "Captain Fantastic, Gleason, Girl Asleep Win Top Awards At The 42nd Seattle International Film Festival". Seattle International Film Festival. נבדק ב-29 ביוני 2016. {{cite web}}:  (עזרה)
חתולים בצמרת

ערך זה עוסק בסרט. אם התכוונתם לסדרת טלוויזיה, ראו .
| --- | --- |

כרזת הסרט בהפצתו המקורית בארץ, משנת 1972
 בימוי:  וולפגנג ריית'רמן 
 הופק בידי:  וולפגנג ריית'רמן, וינסטון היבלר 
 תסריט:  פרנק תומאס, אריק קליוורת, יוליוס סוונדסן, ואנס גרי, קן אנדרסון, לארי קלמונס, רלף ורייט 
 עריכה:  טום אקוסטה 
 שחקנים ראשיים:  פיל האריס אווה גאבור ליז אינגליש גארי דובין דין קלארק סטרלינג הולוויי הרמיוני באדלי רודי מוד-רוקסבי
 מדבבים:  פיל האריס (Thomas O'Malley) פול וינצ'ל (Shun Gon) לורד טים האדסון (Hit Cat) ביל תומפסון (Uncle Waldo) קרול שלי (Amelia Gabble) מוניקה אוואנס (Abigail Gabble) ויטו סקוטי (Peppo) Nancy Kulp (Frou-Frou) ת'ראל רייבנסקרוף (Billy Boss) פטר רנדיי (חלבן, שף, motor vehicle driver) רות באזי (Frou-Frou) מל בלאנק (צפרדע) ג'ורג' לינדסי (Lafayette) Dean Clark (Berlioz) הרמיוני באדלי (Adelaide Bonfamille) רודי מוד-רוקסבי (Edgar Balthazar) גארי דובין (Toulouse) פט בוטרם (Napoleon) צ'ארלס ליין (Georges Hautecourt) סקטמן קרוצ'ס (Scat Cat) סטרלינג הולוויי (Roquefort) Liz English (Marie) רובי לסטר (Duchess) אווה גאבור (Duchess) 
 מוזיקה:  ג'ורג' בראנס רוברט ב. שרמן ריצ'רד מ. שרמן
 אנימטור:  מילט קאהל, Fred Hellmich, יוליוס סוונדסן, Walt Stanchfield, דייוויד מישנר, דן מקמנוס, אריק קליוורת, Hal King, פרנק תומאס, אריק לארסון, אולי ג'ונסטון, ג'ון לונסברי, Dick N. Lucas 
 מדינה:  ארצות הברית 
 חברת הפקה:  חברת וולט דיסני 
 חברה מפיצה:  בואנה ויסטה
 הקרנת בכורה:  ארצות הברית11 בדצמבר 1970 (פרימיירה) ארצות הברית24 בדצמבר 1970 (רגיל) ישראל30 ביוני 1972 ישראל11 במרס 1994 (גרסה מדובבת לעברית)
 משך הקרנה:  78 דקות
 שפת הסרט:  אנגלית צרפתית
 סוגה:  סרט מוזיקלי, סרט ילדים, סרט פנטזיה, קומדיה רומנטית 
 מקום התרחשות:  פריז 
 תקופת התרחשות:  1910 
 תקציב:  4,000,000‏$
 הכנסות:  55,675,257‏$
 תרגום לעברית:  ירושלים סגל (בקולנוע)
 אתר רשמי
 דף הסרט ב־IMDb
 
חתולים בצמרת (באנגלית: The Aristocats) הוא סרט הנפשה משנת 1970 של חברת וולט דיסני - ה-20 באורך מלא שהפיקו האולפנים. עלילת הסרט מתארת את חייה של משפחת חתולים בפריז של שנת 1910.
לסרט היה אמור לצאת המשכון בהפקת אולפני דיסניטון, אם כי בעקבות שינוי מוקד האולפן הוא בוטל, כמו כן הייתה אמור להיות סדרת טלוויזיה המבוססת עליו שגם בוטלה. בינואר 2022 נודע שעיבוד לייב אקשן לסרט נמצא בפיתוח.
עלילת הסרט

החתולה האם, דוכסית שמה, ושלושת גוריה - ברליוז, טולוז ומרי, מאומצים וגדלים בביתה של גברת מבוגרת ועשירה, מאדאם אדלייד בונפאמיל, ברובע הרבעי בעיר פריז שבצרפת. הם מתפנקים בבית מפואר ונהנים מכל טוב, ואף מיועדים להיות היורשים החוקיים של רכוש גבירתם. אך כאשר נודע לאדגר, משרתה האישי של הגברת, שהירושה עומדת לעבור לחתולים, הוא מתמלא זעם וקנאה ומחליט להשליכם מן הבית.
אדגר מרדים את החתולים בעזרת "קרם דה-לה קרם בסגנון אדגר" ומשליך אותם מתחת לגשר מחוץ לפריז. למזלם הם נתקלים בתומאס אומאלי, חתול הרחוב המסוקס שמתאהב בדוכסית, ומציע לעזור להם להגיע בחזרה לביתם בפריז. בדרך הם לומדים על מלחמת הקיום, על החיים ברחוב, מתיידדים עם החברים הטובים של אומאלי ועוברים הרפתקאות שונות. תומאס דואג לדוכסית ולגוריה ומשיג להם אוכל ומקום לישון בו. תומאס מציע לדוכסית וילדיה להישאר איתו, אך היא מסרבת מתוך נאמנות למאדאם. הם מצליחים להגיע הביתה, אך שם אדגר תופס אותם ואורז אותם בתיבה, אותה הוא מתכנן לשלוח לטימבוקטו. בעזרת כוחות משותפים של חבריהם החדשים, מצליחים אומאלי, דוכסית וחבורת החתולים לשלוח את אדגר הרשע עצמו לטימבוקטו. הגברת שמחה שדוכסית והגורים שבו סוף סוף הביתה, ומחליטה לאמץ גם את אומאלי, שישמש אב לגורים ובן זוג לדוכסית. לבסוף היא פותחת בביתה בית מחסה לכל חתולי פריז.
הדמויות המרכזיות

בסוגריים מופיעים המדבבים של הגרסה העברית.
דוכסית – (אווה גאבור / לימור שפירא) – חתולתה של מאדאם בונפאמיל ואמם של שלושת החתלתולים. היא מאוד מנומסת ודואגת לשלומו של כל מי שסובב אותה.
תומאס אומאלי – (פיל האריס / דני בסן) – שם מלא: אברהם דלייזי ג'פרסון פקייזי תומאס אומאלי. חתול הרחוב שמציל את משפחת החתולים העשירה ומלמד אותם על החיים ברחוב ומתאהב בדוכסית. הוא מגדיר את עצמו כנווד שאוהב לחיות ובעיקר ברחוב, הוא נוטה להמציא משפטי אהבה לדוכסית.
טולוז – (גארי דובין / דורון בן-עמי) – הבוגר מבין החתלתולים. מבוסס על טולוז לוטרק.
מארי – (ליז אינגליש / אניה בוקשטיין) – החתלתולה האמצעית. מבוססת על מארי אנטואנט.
ברליוז – (דין קלארק / רן עזרא) – החתלתול הצעיר ביותר. מבוסס על הקטור ברליוז.
מאדאם אדלייד בונפמייל – (הרמיוני באדלי / יעל עמית) – אישה זקנה ועשירה שהיא הבעלים של דוכסית והחתלתולים. היא מאוד אוהבת את החתולים שלה ומתייחסת אליהם כאילו היו ילדיה, כאשר בסצנה אחת היא אמרה בצוואתה שהיא תוריש את הרכוש שלה לחתולים. בסוף הסרט היא מאמצת את תומאס אומאלי לאחר שהוא הציל את החתולים שלה.
רוקפור – (סטרלינג הולוויי / אבי חדש) – עכבר מצוי. ידידם של החתולים ושל פרו-פרו הסוסה, עושה כל מה שהוא יכול למענם.
אדגר באלתזאר – (רודי מוד-רוקסבי / דב רייזר) – משרתה של מאדאם בונפאמיל, הופך להיות האויב של החתולים לאחר ששמע על מעמדו בצוואה.
חת-חתול - (סקאטמן קרות'רס / חיים צינוביץ') - מנהיג כנופיית חתולי הרחוב; חברו הטוב ביותר של אומאלי. אף על פי שהוא נראה קשוח, הוא ניחן בלב זהב.
נפוליאון – (פאט באטרם / יהודה אפרוני) – כלב דם הוא המפקד של לאפאייט, והוא לא שוכח להזכיר לו את זה.
לאפאייט – (ג'ורג לינדסיי / אריאל פורמן) – באסט האונד. סגנו של נפוליאון.
פרו-פרו – (ננסי קאלפ / רותי הולצמן) – סוסה. חברתם הטובה של החתולים ורוקפור.
אמיליה ואביגייל געגע - (מוניקה אוונס וקרול שלי / שרית סרי וליליאן ברטו) - שתי אחיות אווזות (מדובב בטעות כברווזות) שצוחקות רוב הזמן ובעיקר משטויות.
וואלדו - (ביל ת'ומפסון / אלברט כהן) - דודם של אמיליה ואביגייל הוא נוהג להשתכר ולצחוק.
ז'ורז' הוטקור - (צ’ארלס ליין / אוהד שחר) - עורך הדין של מאדאם אדלייד בונפמייל.
פסקול

| מס' | שם | משך |
| --- | --- | --- |
| 1. | חתולי צמרת  | 2:51 |
| 2. | תוים וסולמות  | 1:45 |
| 3. | תומאס אומאלי  | 2:37 |
| 4. | כל אחד רוצה להיות חתול (אינסטרומנטלי)  | 5:56 |
| 5. | כל אחד רוצה להיות חתול  | 1:24 |
| 6. | שיר אהבה חתולי (אינסטרומנטלי)  | 1:39 |
| 7. | המשרת חומק (אינסטרומנטלי)  | 1:33 |
| 8. | תשע נשמות (אינסטרומנטלי)  | 0:57 |
| 9. | האווז השיכור (אינסטרומנטלי)  | 1:22 |
| 10. | נאום המשרת (אינסטרומנטלי)  | 2:03 |
| 11. | בלוז (אינסטרומנטלי)  | 0:56 |
| 12. | תיגרת החתולים (אינסטרומנטלי)  | 2:25 |
| 13. | פריז שלי (אינסטרומנטלי)  | 2:50 |
| 14. | ניגון יפה (אינסטרומנטלי)  | 3:20 |
| 15. | שיר נעים (אינסטרומנטלי)  | 1:45 |
| 16. | שני כלבים ואופן (אינסטרומנטלי)  | 1:40 |
שיר הנושא נכתב על ידי האחים שרמן, בתום תקופת החוזה (בן שמונה שנים) בין אולפני וולט דיסני לאחים. הוא הושר על ידי מוריס שבלייה. הייתה זו עבודתו האחרונה בקולנוע בטרם נפטר, כשנתיים לאחר מכן.
כרזת הסרט כשיצא לראשונה בדיבוב לעברית ב-1994
עטיפת הפסקול העברי של הסרט שהופץ בשנת 1995
לבו

.
לָבוֹ (צרפתית Lavaux) הוא אזור גידול גפנים היסטורי המשתרע לאורך חופו הצפוני של אגם ז'נבה בקנטון וו בדרום-מערב שווייץ. הגפנים ערוכים על טראסות תלולות הנמתחות לאורך כ-30 ק"מ, מפאתי העיר לוזאן במערב ועד לטירת שיון שליד מונטרה במזרח. בלבו 400 עד 450 ק"מ של קירות אבן התומכים בלמעלה מ-10,000 טראסות. הטראסות ערוכות בצורה שיטתית במקביל לחופי האגם, ומעליהן חלקות גפנים מלבניות נוספות אשר שימשו בעבר לגידולים חקלאיים אחרים. מספר דרכים חוצות את הטראסות באלכסון, ומספר כבישים ומסילות רכבת נמתחים לאורכן. אזור לבו הפך במחצית השנייה של המאה ה-20 גם ליעד תיירותי וסומנו בו שבילי טיולים ורכיבה על אופניים. בשנת 2007 הוכרז אזור ליבה בשטח של 8980 דונם ואזור חיץ נוסף בשטח של 14080 דונם כאתר מורשת עולמית.
היסטוריה

ייצור יין בלבו התקיים כבר בתקופה הרומית, כאשר לאורך חופי האגם שכנו מספר יישובים רומיים, וביניהם גם לוזאן. בסנט-ספורן (Saint-Saphorin) נמצאו שרידיה של וילה רומית וכתובת בלטינית העוסקת בחשיבותו של היין. מספר כתובות המתוארכות למאה ה-9 עוסקות גם הן בתרבות גידול הגפנים ומזכירות מספר מקומות ברחבי הקנטון בהקשר זה.
במאה ה-11 כבר היה גידול הגפנים באזור ממוסד והגפנים ניטעו על חלקות אדמה שהוענקו למספר מנזרים גדולים על ידי הבישוף של לוזאן, החל במאה ה-12. במאה ה-14 כבר היו קיימות במקום טראסות שנתמכו בקירות אבנים, והמסמך המוקדם ביותר המעיד על כך הוא מ-1331. לפי מסמך זה הוקמו במקום טראסות ברוחב של 10 עד 15 מטר אשר נתמכו בקירות שגובהם הגיע עד 6 מטר. הטראסות ניבנו באופן מסורתי מאבן גיר מקומית תוך שימוש במלט. באותה עת החלו המנזרים להשכיר את הקרקע לחקלאים אשר התגוררו בכפרי האזור, ותמורתה גבו אחוז מסוים מהתוצרת. החקלאים התגוררו בבתים צרי מידות שבהם הוקמו מרתפי יין, ואשר נבנו כך שיתפסו חלק קטן ככל הניתן מהקרקע היקרה. לצד גידול הגפנים עסקו חקלאים אלה גם בגידול בעלי חיים, במרעה, ובגידולים חקלאיים נוספים. ב-1391 נזכרו לראשונה כללים אשר חייבו את החקלאים לתחזק את הטראסות, וכללים ראשונים לפיקוח על היין הופיעו ב-1368. ב-1397 רבע מהכנסותיו של הבישוף של לוזאן באו מייצור היין, וערכו הגבוה של היין ורווחיותו של הענף הביאו להשקעה בו הן על ידי המנזרים שדאגו, למשל, לסלילת דרכים לשינוע התוצרת, הן על ידי הבישוף והן על ידי סוחרים מלוזאן. הרפורמציה הפרוטסטנטית הביאה לחיסול בעלותם של המנזרים בקרקעות כמעט לחלוטין, וב-1536 עברה לוזאן לשליטתה של ברן. מספר משפחות אמידות מברן החלו רוכשות אדמות בלבו, ומשביחות אותן, בין היתר בעזרת שיפור נתיבי התחבורה באזור.
בתחילת המאה ה-19 היו בלבו חלקות גפנים קטנות רבות וכמות עצומה של בעלי קרקע שונים, כולל מספר מנזרים שהצליחו לשמור על בעלותם במספר חלקות. עובדה זו הביאה לחוסר יעילות בעיבוד הקרקע, אך כאשר קנטון וו הצטרף לקונפדרציה השווייצרית ב-1803, נפתחה תקופה של ארגון וחלוקה מחודשים של הקרקעות. הטראסות והקירות התומכים בהן שופצו וחודשו, והוקמו מערכות ניקוז למניעת סחיפת הקרקע. דרכי אורך חדשות נסללו, וב-1861 הונחה מסילת הרכבת לאורך חופי האגם. ב-1886 הגיעה מגפת זבוב היין ללבו, והדבר חייב את שיפור הדרכים בין הגפנים כדי להקל את הטיפול הכימי בהם. במקום גפנים נגועים שנעקרו ניטעו גפנים חדשים ועמידים יותר, תוך הקפדה על נטיעתם בשורות סדורות. בנוסף, על מנת להעניק מענה למשבר החלו ממשלת הקנטון והממשלה הפדרלית לתמוך בענף, תוך הגברת הפיקוח עליו וחקיקת חוקים העוסקים בשימור איכות היין.
במחצית השנייה של המאה ה-20 החלו העוסקים בענף לנטוש את בתיהם בסמוך לחלקות הגפנים, ולעבור להתגורר בערים ובכפרים באזור. תופעה זו חיסלה באופן סופי את המשקים המעורבים שעסקו בגידול גידולים חקלאיים נוספים ובגידול בעלי חיים לצד הגפנים מאז ימי הביניים. בסוף המאה ה-20 סולקו חלקות גפנים קטנות במטרה לשפר את נגישות הציוד המכני ולשמר את איכות הקרקע. כיום בנויות חלק מהטראסות מבטון עם חיפוי של אבנים, והדבר נכון בעיקר לגבי טראסות התומכות בדרכים ובמסילות הרכבת.
טראסות לחופי האגם
לבו בחורף
גפנים בריוואז
פרד קורת'

פרדריק הרמן קורת' (באנגלית: Frederick Herman Korth;‏ 9 בספטמבר 1909 - 14 בספטמבר 1998) היה מזכיר הצי של ארצות הברית בין השנים 1962–1963. בין השנים 1952–1953 הוא היה סגן מזכיר הצבא.
ראשית חייו

פרד קורת' נולד ביורקטאון, שבטקסס, לאלינור מריה (לבית סטרק) ופריץ ר. ג'. קורת' שהיה בנקאי וחוואי.
קורת' עסק בעריכת דין במגזר הפרטי. אחד התיקים הידועים יותר שהוא ניהל היה תיק גירושין ביוני 1948 במחוז טרנט שבטקסס, כאשר הלקוח שהוא ייצג, אדווין א. אקדהל, התגרש ממרגריט קלוורי אקדהל (נודעה גם כמרגריט אוסוואלד), שבנה מנישואין קודמים היה לי הארווי אוסוואלד, רוצחו של הנשיא קנדי.
מזכיר הצי

קורת' היה נשיא "קונטיננטל נשיונל בנק" בפורט וורת'. בנק זה היה אחד הבנקים שהשתתפו בקו האשראי עבור מיזם הF-111 ארדוורק של חברת ג'נרל דיינמיקס. כאשר נשאל במסיבת עיתונאים על ניגוד העניינים לכאורה של קורת', השיב הנשיא ג'ון פיצג'רלד קנדי, "...אין בידי שום עדות שמר קורת' פעל באופן בלתי ראוי במיזם זה... אין בידי שום עדות שמר קורת' הפיק רווחים בלתי ראויים במהלך כהונתו כמזכיר הצי, ואין בידי שום עדות, וגם בידיכם אין, שכן אני מבין שהעיתונות לא מצאה שום עדות, וגם לא ועדת מקללן, שתרמז שהוא פעל בצורה זו או אחרת באופן בלתי ראוי במיזם. תמיד האמנתי שיש לבסס רמיזות לפני שהן מועלות, הן על ידי, הן על ידי הקונגרס והן על ידי העיתונות".
חיים אישיים

לאחר תום נישואיו הראשונים ב-1964, ניהל קורת' מערכת יחסים רומנטית עם מארג'ורי מריוות'ר פוסט, בתו של יצרן הדגנים צ'. ו. פוסט, שהייתה מבוגרת ממנו ביותר מעשרים שנה. הוא היה אחד ממבצעי הצוואה שלה. חלק מעזבונה היה מעונה בפאלם ביץ', מאר-א-לאגו, שב-1980 נרכש על ידי דונלד טראמפ. באוגוסט 1980 נשא קורת' לאישה את האלמנה שארלוט ברוקס ויליאמס. פרד קורת' נפטר בספטמבר 1998 באל פאסו, טקסס ונטמן תחת עץ אלון בן 300 שנה בחוותו שבמחוז קארנס שבטקסס.
בתו החורגת, מליסה ויליאם או'רורק, היא אמו של חבר בית הנבחרים של ארצות הברית לשעבר, בטו או'רורק.
הערות שוליים

↑  Current Biography Yearbook, Volume 23, H. W. Wilson Co., 1963, p. 243.
↑  Kennedy, John F. (October 31, 1963). "NEWS CONFERENCE 63, OCTOBER 31, 1963". News Conferences (Interview). Interviewed by News Press. Washington, D.C.: John F. Kennedy Presidential Library and Museum.
↑  Hagan, Joe (March 13, 2019). "Riding Around with Beto O'Rourke as He Comes to Grips with a Presidential Run". Vanity Fair. Retrieved March 24, 2019
| --- | --- |
בקרת זהויות :  LCCN: no2007061285  NARA: 10616089  SNAC: w6sr02qs  VIAF: 12086218   WorldCat (עם VIAF): 12086218
סאם אנדרווד

| --- | --- |

 לידה:  4 באוגוסט 1987 (בן 37) ווקינג, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2010 
 מקום לימודים:  Guildford College 
 פרופיל ב-IMDb
 
סאם לואיס אנדרווד (באנגלית: Sam Lewis Underwood; נולד ב-4 באוגוסט 1987) הוא שחקן אנגלי, שגילם את התאומים לוק ומארק גריי בסדרה "המעקב" (2014 - 2015), את ג'ייק אוטו בסדרת "אימת המתים המהלכים" (2017), ואת אדם קרינגטון באופרת הסבון "שושלת" (2019 - 2022).
ביוגרפיה

אנדרווד נולד בעיירה ווקינג, סארי בדרום-מזרח אנגליה. הוא למד בבית הספר התיכון ע"ש וינסטון צ'רצ'יל. הוא השתתף בקבוצת תיאטרון קארן קלארק (כיום אמנויות הבמה של סאמרסקאלס), למד אצל המורה לפיתוח קול, פיל וויסדום.
באוקטובר 2006 הוא עבר לארצות הברית, שם למד באקדמיה האמריקאית למוזיקה ודרמה (אנ') בניו יורק. הוא סיים את לימודיו בפברואר 2008.
הוא ייסד את פרויקט התיאטרון היסודי בניו יורק יחד עם ניקולה מרפי באפריל 2010.
קריירה

בזמן שהופיע במחזה "קנדידה" של ג'ורג' ברנרד שו בתיאטרון הרפרטואר האירי, בניו יורק, באפריל 2010, אנדרווד שיחק בהפקה של המחזה "אקווס" בתיאטרון ג'ון דרו, איסט המפטון, לצד אלק בולדווין.
בשנת 2013 לוהק אנדרווד לעונה השמינית של סדרת הטלוויזיה "דקסטר" לתפקיד החוזר של "זאק המילטון", "בן טיפוחיו" של דקסטר מורגן (אנ'). לאחר מכן הצטרף לעונה השלישית של "הומלנד" בתפקיד "ליאו קאראס".
החל מפברואר 2014, אנדרווד שיחק בתפקיד כפול של התאומים מארק ולוק גריי בעונה השנייה של תעלומת הרצח של פוקס, "המעקב".
בשנת 2017, אנדרווד הצטרף לצוות השחקנים של סדרת המותחנים המצליחה של AMC "אימת המתים המהלכים" בעונתה השלישית כ"ג'ייק אוטו", בנו של מנהיג המושבה.
בשנת 2019 לוהק אנדרווד בתפקיד "אדם קרינגטון" לסדרת הטלוויזיה "שושלת", חידוש לסדרה משנות השמונים באותו שם.
חיים אישיים

ביולי 2016 אנדרווד התחתן עם השחקנית האמריקאית ואלורי קארי (אנ').הם התגרשו באפריל 2023.
פילמוגרפיה > קולנוע

| שנה | סרט | תפקיד |
| --- | --- | --- |
| 2013 | השומרים האחרונים | אוליבר סאנדס |
| 2015 | A New York Love Story | לוי |
| 2017 | שוב שלום | לאוקדיה |
| 2021 | The Drummer | דריאן קופר |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | שעת אפס | מרטין קרופ | 2 פרקים |
| 2013 | דקסטר | זאק המילטון | 4 פרקים |
| 2013 | הומלנד | ליאו קראס | 4 פרקים |
| 2014–2015 | המעקב | לוק ומארק גריי | תפקיד ראשי (עונות 2–3); 30 פרקים |
| 2016 | כוח | אנדי | 3 פרקים |
| 2017 | אימת המתים המהלכים | ג'ייק אוטו | תפקיד ראשי (עונה 3); 14 פרקים |
| 2018 | מזכירת המדינה | אנדרו היל | פרק: "Thin Ice" |
| 2019–2022 | שושלת | אדם קרינגטון | תפקיד ראשי (עונות 2–5); 73 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2010 | Candida | מרצ'בנקס | תיאטרון הרפרטואר האירי |
| 2010 | אקווס | אלאן סטראנג | תיאטרון ג'ון דרו בהיכל הגילדה |
| 2010 | Veritas | JosephLumbard | מרכז האמנויות |
| 2011 | המלט | המלט | The Space on the Mile, פסטיבל אדינבורו |
| 2012 | תמונתו של דוריאן גריי | דוריאן גריי | Signature Theatre Company, ניו יורק |
הערות שוליים

↑  My 21st Birthday weekend (blog) dated 7 August 2008, retrieved 15 October 2013. This date is also repeated in official British birth registration records.
↑  "Happy Birthday, Sam Underwood!". Darkly Dexter. 4 באוגוסט 2013. אורכב מ-המקור ב-2013-10-11. נבדק ב-9 באוקטובר 2013. {{cite news}}:  (עזרה)
1 2 3  Jeffery, Morgan (7 באוגוסט 2013). "'The Following' season two adds 'Dexter's Sam Underwood". דיגיטל ספיי. נבדק ב-7 באוגוסט 2013. {{cite news}}:  (עזרה)
↑  Richardson, Jay (21 באפריל 2011). "Beam me up, Edinburgh festival ... Alec Baldwin takes on virtual Hamlet". The Guardian. נבדק ב-8 באוקטובר 2013. {{cite news}}:  (עזרה)
1 2  Panarello, Joseph (16 באוגוסט 2010). "BWW Interviews: VERITAS' Sam Underwood". Broadway World. נבדק ב-28 בדצמבר 2014. {{cite news}}:  (עזרה)
↑  "Alumnus Sam Underwood on The Following!". The American Musical and Dramatic Academy Blog. 30 ינו' 2014. נבדק ב-28 בדצמבר 2012. {{cite web}}:  (עזרה)
↑  Muldoon, Molly (12 ביוני 2013). "In Focus: Nicola Murphy, native of Dublin, brings her many talents to New York City". Irish Central. New York. נבדק ב-28 בדצמבר 2012. {{cite news}}:  (עזרה)
↑  Jones, Kenneth; Gans, Andrew (7 במרץ 2010). "Errico, Murray, O'Reilly and Underwood Star in Irish Rep's Candida, Opening March 7 in NYC". Playbill. New York. נבדק ב-28 בדצמבר 2014. {{cite news}}:  (עזרה)
↑  "Van Dyck, Larson et al. Join Baldwin & Underwood in EQUUS, 6/8 - 7/13". Broadway World. New York. 28 במאי 2010. נבדק ב-28 בדצמבר 2014. {{cite news}}:  (עזרה)
↑  Scharf, Lindzi (2016-09-13). "TIFF 2016: Valorie Curry Breaks Out in 'American Pastoral' and 'Blair Witch Project'". WWD (באנגלית אמריקאית). נבדק ב-2017-09-17.
| --- | --- |
בקרת זהויות :  LCCN: n2017059712  VIAF: 5192150749012716420009   WorldCat (עם VIAF): 5192150749012716420009
רון שובל

ערך זה עוסק בזמר. אם התכוונתם לפסיכולוג, ראו .
| --- | --- |

 לידה:  4 בספטמבר 1973 (בן 51) תל אביב
 מוקד פעילות:  ישראל 
 תקופת הפעילות:  מ-1985
 סוגה:  פופ מוזיקה ים תיכונית
 שפה מועדפת:  עברית 
 חברת תקליטים:  הד ארצי
 
רון שובל (במקור: שובלי; נולד ב-4 בספטמבר 1973) הוא זמר ישראלי בתחום המוזיקה הים-תיכונית והפופ.
ביוגרפיה

רון שובל הוא החמישי מבין שישה אחים. דודו הוא שלום שובלי, סולן להקת השובלים.
שובל נולד וגדל בשכונת נווה עופר בתל אביב למשפחה יוצאת תימן. למד בבית הספר היסודי "ברנר".